Document ID: /fineweb-2-swissfilter-quality_10-filterrobots/filtered/02038.jsonl.gz/5887

Far e sunar – passiun per il plech
Simon Gabriel da S-chanf e Marina Caminada da Vrin han omadus ina passiun per il sturs. Per esser pli precis: per il mesch. Ella è constructura d’instruments da sturs, fa pia or d’in toc sturs ina trumbetta preziusa, ed el lascha resunar l’instrument miraculusamain e quai gia cun ses 14 onns. Tar las concurrenzas grischunas e svizras ha Simon Gabriel gia gudagnà en sia categoria tut quai ch’è pussaivel. Da nov ha el era fascinà l’entschatta da matg la giuria europeica. A Malmö al campiunadi europeic da solo ha el fatg il terz plaz. Ina sensaziun!
Il film «Far e sunar – duas passiuns per il plech» accumpogna il trumbettist talentà a Malmö e tschertga las ragischs da sia passiun. Il film mussa dentant era la lavur precisa da Marina Caminada – senza quella na dessi betg in sulet tun.